ขับรถผ่านเส้นทางคดเคี้ยว ขึ้นลงเขา แต่ไม่ชันเหมือนภาคเหนือ ตาม GPS มางงปลายทาง เพราะจุดหมายร้านนี้อยู่ในรีสอร์ท ต้องลงทางดิ่งเข้าไปในรีสอร์ท จะเจอร้านอยู่ด้านในสุดติดทะเล ร้านมุงด้วยหลังคาสูงโล่งรับลมทะเลที่อาจไม่ค่อยมี ลูกค้าต่างอยากนั่งริมทะเลที่วิวสวยสุด แต่โต๊ะจองเพียบควรไปแต่เย็นๆ อีกทั้งถ้าก่อนพระอาทิตย์ตกแดดแรงพอควร พนักงานที่นี่จะใช้วิทยุสื่อสารติดต่อกันทำให้การรับออเดอร์จนได้อาหารมาถึงโต๊ะทำได้อย่างรวดเร็ว เปิดดูเมนูอาหารเพื่อดูราคาก่อนเลย ถึงกับยิ้มได้เพราะราคาไม่แรงอย่างที่คิด มีรายการอาหารให้เลือกมากมาย พนักงานแนะนำดีมากไม่ยัดเยียด เช่น ปลาสีทอดยำมะม่วงที่ตัวใหญ่มาก มากันน้อยคนพนักงานบอกเอาครึ่งตัวพอ น่าชมเชยอย่างยิ่ง เพราะปลาครึ่งตัวเนื้อแน่นและตัวใหญ่จริง  ฝากท้องไว้กับร้านนี้ 4 มื้อ ไม่ผิดหวังกับทุกรายการอาหารที่ทำออกมา ให้ปริมาณมาก วัตถุดิบสดจริง รสดีมาก แต่เน้นรสจัดตามสไตล์อาหารใต้ อีกทั้งยังจัดตกแต่งอาหารได้น่าทานทุกจาน เช็คบิลออกมา ใช้คำว่า เหมาะสมและไม่แพง ลงตัวสมคำร่ำลือ 
ข้อเสีย
ทางไปกลับจากในตัวเมืองต้องผ่านเขา คดเคี้ยวนิดหน่อยและมืดพอควรเวลากลางคืน คนต่างพื้นที่ถ้าไปทานตอนค่ำควรระมัดระวัง เพราะรถในพื้นที่ขับกันเร็วมาก
